Fostele echipe pentru care a evoluat Maradona s-au luptat pentru a învinge în memoria legendarului fotbalist.
Tricoul purtat de Messi este o copie a celui în care l-a văzut pe Maradona în 1993. Napoli a câștigat derby-ul cu Roma cu scorul de 4-0. Boca Juniors și Newell’s Old Boys sunt ultimele cluburi pentru care a jucat Maradona.
Echipele pe la care a trecut Diego Maradona în cariera sa au dat tot ce au avut mai bun, ieri, în amintirea argentinianului. După victoria Barcelonei cu 4-0 în fața Osasunei, Messi a făcut un gest special.Și-a dat jos tricoul blaugrana și a lăsat la vedere un tricou, similar cu cel în care Messi l-a văzut pe idolul său în copilărie, pentru prima dată.Napoli a folosit, în premieră, un echipament care aduce aminte de cel al Argentinei în Derby del Sole cu Roma. Lorenzo Insigne i-a dedicat primul gol al serii lui Maradona și a sărutat tricoul "albiceleste".Dalma Maradona, fiica legendarului fotbalist, a fost invitată de onoare pe "La Bombonera". Jucătorii au emoționat-o până la lacrimi, când au venit să o aplaude după prima reușită.